open-index/open-wikipedia-markdown huggingface dataset:
Αποτεφρωτήρας

**Αποτεφρωτήρας** είναι ένα θερμικό σύστημα που στοχεύει για να καταστρέψει μάζα με αποτέφρωση, δηλαδή με καύση.  

Τα πρώτα εργοστάσια της αποτέφρωσης αστικών και των εσωτερικών φυρών έχουν εμφανιστεί στο τέλος 19ου αιώνα. Το Ηνωμένο Βασίλειο έχει χρησιμοποιήσει στο παρελθόν καράβια αποτεφρωτήρες, πριν αυτά απαγορευτούν με διεθνείς συμβάσεις που απαγορεύουν τις απορρίψεις των τεφρών στη θάλασσα. Τα νοσοκομεία, σφαγεία και οι Δήμοι είναι εφοδιασμένοι με αποτεφρωτήρες, που αποσκοπούν στην αποτέφρωση των βιολογικά επικίνδυνων ιατρικών αποβλήτων, ή ζωικών. Σύγχρονα συστήματα αποτέφρωσης  παρέχουν μέγιστη προστασία στο περιβάλλον, αφού έχουν μηδενικές εκπομπές αερίων ρύπων που προέρχονται από την καύση των αποβλήτων. 

Ο αποτεφρωτήρας  αποτελεί ένα είδος φούρνου που με τη μέθοδο της πυρόλυσης αποδομεί μοριακά τα προς καύση υλικά και στη συνέχεια τα αποτεφρώνει με την υψηλή θερμοκρασία.

Στην Ευρώπη, η Γαλλία και η Γερμανία είναι οι χώρες που στον 20ό αιώνα έχουν εφαρμόσει περισσότερο την αποτέφρωση αποβλήτων.

## Εξωτερικοί σύνδεσμοι
* 
* 

Κατηγορία:Καύση
Ξηραντήρια βιομάζας

Τα ξηραντήρια βιομάζας είναι κατάλληλα για κάθε τύπο υδαρούς υλικού. Χρησιμοποιούνται από ελαιοτριβεία (κατσίγαρος, πυρηνόξυλο, διφασικά και τριφασικά απόβλητα, φύλλα κλπ), πυρηνελαιουργεία, μονάδες κατασκευής μπρικέττας (Πυρηνόξυλο, πριονίδι, πέλετ κλπ, λάσπες βιολογικών σταθμών και πλήθος άλλων εφαρμογών. 

Επίσης υπάρχουν και ξηραντήρια τροφίμων που εξασφαλίζουν την ξήρανση των τροφίμων ή ζωοτροφών (δημητριακά, λιπαρά, φρούτα, όσπρια κλπ). 
Η σύγχρονη τεχνολογία εξέλιξε τα ξηραντήρια υδαρών υλικών, έτσι ώστε να παρέχουν την άριστη ξήρανση σε φυσικές συνθήκες ώστε να επεξεργάζονται κάθε είδους υδαρές υλικό.

Κατηγορία:Τεχνολογία τροφίμων
Κατηγορία:Ενεργειακή τεχνολογία
Ζαλεσιίτης

Ο **Ζαλεσιίτης** είναι σπάνιο αρσενικικό ορυκτό του χαλκού, του Ασβεστίου και του υττρίου και κρυσταλλώνεται στο εξαγωνικό σύστημα. Πρωτοεντοπίστηκε στο ορυχείο Ζαλεσί, στις αποθέσεις ουρανίου, στη Μοραβία της Τσεχίας, όπου και αποτελεί χαρακτηριστικό είδος **(TL)**.

## Εμφανίσεις, παραγενέσεις

Είναι ορυκτό δευτερογενούς προέλευσης, που ανευρίσκεται στη ζώνη οξείδωσης του χαλκού και του ουρανίου. Σχετίζεται με τον ψευδομαλαχίτη, τον ολιβενίτη, με κορνουαλίτη και με άλλα φωσφορικά και αρσενικικά άλατα του χαλκού και του ουρανίου.

Ανευρίσκεται, εκτός της Μοραβίας στην Αυστραλία (Νότια Αυστραλία, χωρίς βεβαιότητα), στην Αυστρία (Καρινθία και Στυρία), στη Χιλή (Ατακάμα), στη Γαλλία (Φρανς-Κοντέ, Αλσατία, Ρον-Αλπ, Μεσαία-Πυριναία, Λωρραίνη και Λανγκεντόκ - Ρουσιγιόν), στη Γερμανία (Κάτω Σαξονία, Σαξονία, Βάδη-Βυρτεμβέργη, Βαυαρία και Θουριγγία), στην Ιρλανδία (στο Κο. Κέρρυ), στην Ιταλία (Λιγουρία και Πιεμόντε, χωρίς βεβαιότητα), στην Ιαπωνία (Επαρχία Τσουγκόκου και Νήσος Χονσού), στο Μαρόκο (Σου-Μασσά-Ντραά), στην Ισπανία (Καταλωνία, Μούρθια και Βαλένθια), στην Ελβετία (Βαλαί), στην Αγγλία (Κορνουάλλη, Κάμπρια και Λεστερσάιρ) και σε τέσσερεις πολιτείες των ΗΠΑ (Άινταχο, Κολοράντο, Γιούτα και Νεβάδα.

Στην Ελλάδα ανευρίσκεται στα Μεταλλεία Λαυρίου (Στοά Νο.132 (Χριστιάνα), ορυχείο Νο. 50, ορυχείο Ζαν-Μπατίστ και ορυχείο Σερπιέρη (Ιλάριον)).

## Σύσταση

Η χημική του σύσταση είναι **(Ca,Y)Cu<sub>6</sub>[(AsO<sub>4</sub>)<sub>2</sub>(AsO<sub>3</sub>OH)(OH)<sub>6</sub>]·3(H<sub>2</sub>O)**. Η κατά στοιχείο σύστασή του είναι η εξής:
* **[[Ασβέστιο]]** 3,19 %
* **[[Ύττριο]]**: 1,77 %
* **[[Χαλκός]]**: 37,94 %
* **[[Αρσενικό]]**: 22,37 %
* **[[Υδρογόνο]]**: 1,30 %
* **[[Οξυγόνο]]**: 33,43 %

## Δείτε επίσης
[325px|thumb|left|Ζαλεσιίτης. Προέλευση: [Μούρθια, Ισπανία]]

*Κατάλογος ορυκτών
*Κατάλογος ορυκτών των μεταλλείων Λαυρίου
*Κατάλογος ορυκτών και πετρωμάτων της Ελλάδας

Κατηγορία:Ορυκτά του ασβεστίου
Κατηγορία:Ορυκτά του χαλκού
Κατηγορία:Ορυκτά του αρσενικού
Κατηγορία:Ορυκτά των λανθανίδων
Επιτροπή Μεταφορών και Τουρισμού (Ευρωπαϊκό Κοινοβούλιο)

Η **Επιτροπή Μεταφορών και Τουρισμού** (TRAN) είναι μια επιτροπή του Ευρωπαϊκού Κοινοβουλίου.

## Αρμοδιότητα
Η Επιτροπή είναι αρμόδια για:

# τα ζητήματα σχετικά με την ανάπτυξη κοινής πολιτικής για τις σιδηροδρομικές, οδικές, εσωτερικές πλωτές, θαλάσσιες και εναέριες μεταφορές, και ειδικότερα:
#* τους κοινούς κανόνες οι οποίοι πρέπει να ισχύουν στις μεταφορές εντός της Ευρωπαϊκής Ένωσης,
#* την καθιέρωση και ανάπτυξη διευρωπαϊκών δικτύων στον τομέα των υποδομών μεταφορών,
#* την παροχή μεταφορικών υπηρεσιών και τις σχέσεις με τρίτες χώρες στον τομέα των μεταφορών,
#* την ασφάλεια των μεταφορών,
#* τις σχέσεις με διεθνείς φορείς και οργανισμούς μεταφορών,
#* τον Ευρωπαϊκό Οργανισμό για την Ασφάλεια στη Θάλασσα, τον Οργανισμό Σιδηροδρόμων της Ευρωπαϊκής Ένωσης, τον Οργανισμό της Ευρωπαϊκής Ένωσης για την Αεροπορική Ασφάλεια και την κοινή επιχείρηση SESAR·
# τις ταχυδρομικές υπηρεσίες·
# τον τουρισμό.

## Έρευνα
Η Επιτροπή υποστηρίζεται άμεσα από μια ερευνητική υπηρεσία, το Τμήμα Πολιτικής για τις Διαρθρωτικές Πολιτικές και τις Πολιτικές Συνοχής. Οι περισσότερες από τις ερευνητικές μελέτες και ενημερώσεις του δημοσιεύονται στο διαδίκτυο. Οι δημοσιεύσεις δεν αντικατοπτρίζουν απαραίτητα την άποψη της επιτροπής.

## Εξωτερικοί σύνδεσμοι
* Official homepage 

Κατηγορία:Ευρωπαϊκό Κοινοβούλιο
Κατηγορία:Επιτροπές Ευρωπαϊκού Κοινοβουλίου
Σταθμός Αργυρούπολη (Μετρό Αθήνας)

Ο **Σταθμός Αργυρούπολη** είναι σταθμός του Μετρό της Αθήνας, επί της γραμμής 2. Πήρε το όνομά του από την περιοχή της Αργυρούπολης, την οποία εξυπηρετεί. Είναι εξ ολοκλήρου υπόγειος και διαθέτει δύο πλευρικές αποβάθρες.

Στο αρχικό στάδιο σχεδιασμού του σταθμού αναφερόταν με το όνομα *Ελληνικό*, αλλά κατά τη διάρκεια της κατασκευής του σταθμού, πήρε το όνομα *Αργυρούπολη*.

Η κατασκευή του σταθμού ξεκίνησε το 2007 και εγκαινιάστηκε στις 26 Ιουλίου 2013, αν και ήταν έτοιμος από τις αρχές του 2010, αλλά παραδόθηκε με καθυστέρηση 3,5 ετών, λόγω της εμπλοκής του προμηθευτή του συστήματος σηματοδότησης, της εταιρείας Siemens, σε σκάνδαλο δωροδοκιών.

Κατά την κατασκευή του σταθμού εντοπίστηκε ταφικός περίβολος σχήματος Π και τμήμα νεκροταφείου με σαρκοφάγους.

Μελλοντικά υπάρχει σχέδιο για ανταπόκριση με το τραμ της Αθήνας από τη στάση τραμ *Ελληνικό*, με ενδιάμεση στάση στο αμαξοστάσιο του τραμ.

## Σταθμός ανταπόκρισης με αστικά λεωφορεία

Από τις στάσεις αφετηρίας αστικών λεωφορείων που βρίσκονται στους παράδρομους της Λεωφόρου Βουλιαγμένης πλησίον του σταθμού μετρό της Αργυρούπολης ξεκινούν οι παρακάτω λεωφορειακές γραμμές:

**Στάση ΑΦΕΤΗΡΙΑ 122 [00212]**

* 122: ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ - ΣΑΡΩΝΙΔΑ (Αφετηρία Γραμμής)

**Στάση ΣΤ. ΑΡΓΥΡΟΥΠΟΛΗ [000113]**

* 142: ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ - ΚΑΛΑΜΑΚΙ (ΚΥΚΛΙΚΗ) (Αφετηρία Γραμμής)

Από τις στάσεις διέλευσης αστικών λεωφορείων που βρίσκονται επί της Λεωφόρου Βουλιαγμένης έξω τον σταθμό μετρό της Αργυρούπολης διέρχονται οι παρακάτω λεωφορειακές γραμμές:

**Στάση ΣΤ. ΑΡΓΥΡΟΥΠΟΛΗ [590023] (προς Γλυφάδα)**
*Α3: ΑΚΑΔΗΜΙΑ - ΓΛΥΦΑΔΑ [ΜΕΣΩ ΛΕΩΦ. ΒΟΥΛΙΑΓΜΕΝΗΣ]
*122: ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ - ΣΑΡΩΝΙΔΑ
*124: ΓΛΥΦΑΔΑ - ΑΓΙΑ ΤΡΙΑΔΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗΣ (ΚΥΚΛΙΚΗ) (προς Γλυφάδα)
*154: ΠΑΝΟΡΑΜΑ ΒΟΥΛΑΣ - ΑΝΩ ΓΛΥΦΑΔΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ (ΚΥΚΛΙΚΗ) (προς Βούλα)
*171: ΒΑΡΚΙΖΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ (ΚΥΚΛΙΚΗ) (προς Βάρκιζα)
*790: ΠΕΡΙΣΤΕΡΙ (ΑΝΘΟΥΠΟΛΗ) – ΓΛΥΦΑΔΑ [ΝΥΧΤΕΡΙΝΗ]
**Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑ [ΕΩΣ ΣΤ. ΕΛΛΗΝΙΚΟ]*
**Στάση ΣΤ. ΑΡΓΥΡΟΥΠΟΛΗ [110004] (προς Αθήνα)**
*Α3: ΓΛΥΦΑΔΑ - ΑΚΑΔΗΜΙΑ [ΜΕΣΩ Λ. ΒΟΥΛΙΑΓΜΕΝΗΣ]
*790: ΓΛΥΦΑΔΑ – ΠΕΡΙΣΤΕΡΙ (ΑΝΘΟΥΠΟΛΗ) [ΝΥΧΤΕΡΙΝΗ]
**Στάση ΣΤ. ΑΡΓΥΡΟΥΠΟΛΗ [110094] (παράδρομος ρεύματος προς Αθήνα)**
*122: ΣΑΡΩΝΙΔΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ
*124: ΓΛΥΦΑΔΑ - ΑΓΙΑ ΤΡΙΑΔΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗΣ (ΚΥΚΛΙΚΗ) (προς Αργυρούπολη)
*154: ΠΑΝΟΡΑΜΑ ΒΟΥΛΑΣ - ΑΝΩ ΓΛΥΦΑΔΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ (ΚΥΚΛΙΚΗ) (προς Αργυρούπολη)
* 171: ΒΑΡΚΙΖΑ - ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ (ΚΥΚΛΙΚΗ) (προς Αργυρούπολη)

## Δομή σταθμού

## Παραπομπές


Αργυρούπολη
Κατηγορία:Δήμος Ελληνικού - Αργυρούπολης
Αργυρουπολη
Το Κίνημα (Ισλανδία)

**Το Κίνημα** (Hreyfingin) είναι ένα πολιτικό κίνημα στην Ισλανδία.  Έχει 3 μέλη στο Αλθίνγκι (το Ισλανδικό Κοινοβούλιο).  Όλοι τους είναι πρώην βουλευτές του Κινήματος Πολιτών (CM).

*Θορ Σάαρι, οικονομολόγος
*Μαργκρέτ Τρυγκβαντότιρ, εκδότρια
*Μπιργκίτα Γιονσντότιρ, ποιητής, εκδότης και καλλιτέχνης

Το αρχικό Κίνημα Πολιτών είχε τέσσερις βουλευτές. Όμως, αφότου ένα ΜΚ, ο Θράιν Μπέρελσον, είχε ήδη αφήσει το κόμμα το καλοκαίρι του 2009, κανένα δεν απέμεινε.

## Εξωτερικοί σύνδεσμοι
* Party website

## Αναφορές


Κατηγορία:Ισλανδικά πολιτικά κόμματα
Halicephalobus mephisto

Ο ***Halicephalobus mephisto*** είναι είδος νηματώδους (νηματόζωο) που ανακαλύφθηκε το 2011. Ανακαλύφθηκε μαζί με άλλα νηματόζωα από τους *Gaetan Borgonie* και *Tullis Onstott* σε μερικά χρυσωρυχεία στη Νότια Αφρική σε βάθος 0,9-3,6&nbsp;km κάτω από την επιφάνεια της Γης. Η ανακάλυψή του είναι σημαντική καθώς κανείς άλλος πολυκύτταρος οργανισμός δεν έχει ανακαλυφθεί σε βάθος πάνω από 2&nbsp;km από την επιφάνεια της Γης. Ο Onstott δήλωσε ότι «κατατρόμαξε όταν τα πρωτοείδε να κινούνται» και εξήγησε ότι «μοιάζουν με μικρά μαύρα στροβιλιστά πράγματα».

Ο *Halicephalobus mephisto* είναι ανθεκτικός στις υψηλές θερμοκρασίες, αναπαράγεται ασεξουαλικώς, και τρέφεται με υπόγεια βακτήρια. Σύμφωνα με ραδιοχρονολόγηση άνθρακα, αυτά τα σκουλήκια ζουν σε υπόγειο νερό το οποίο είναι ηλικίας 3.000-12.000 ετών. Είναι ικανά να επιβιώσουν σε νερά με εξαιρετικά χαμηλά επίπεδα οξυγόνου, μικρότερα από το 1% του επιπέδου των περισσοτέρων ωκεανών. Το όνομα του είδους προέρχεται από τον Μεφιστοφελή, που σύμφωνα με μία ετυμολογία σημαίνει «αυτός που δεν αγαπά το φως» και υπαινίσσεται το γεγονός ότι το είδος βρίσκεται τόσο κάτω από την επιφάνεια της Γης.

Είναι «το ζώο που ζει στα μεγαλύτερα βάθη του υπεδάφους», από αυτά που έχουν ανακαλυφθεί έως τώρα, και είναι ικανό να αντέχει θερμότητα και συνθλιπτική πίεση, και ο πρώτος πολυκύτταρος οργανισμός που έχει βρεθεί σε τέτοια βάθη. Ένα άλλο, γνωστό από προηγουμένως, είδος που βρέθηκε σε παρόμοια βάθη στην ίδια έρευνα είναι το *[[Plectus aquatilis]]*. Ο Borgonie δήλωσε ότι το σκουλήκι ήταν παρόμοιο με τα θρυμματοφάγα είδη που βρίσκονται στην επιφάνεια, και πιθανώς εξελίχθηκε από αυτά. Τέτοια είδη μπορούν επίσης να επιβιώσουν σε ακραίες θερμοκρασίες, και έτσι, για τον Borgonie, το γεγονός ότι το πρώτο είδος που ανακαλύφθηκε σε αυτό το βάθος ήταν σκουλήκι δεν αποτελεί έκπληξη.

Κατηγορία:Νηματέλμινθες
C7H9N

Ο μοριακός τύπος **C<sub>7</sub>H<sub>9</sub>N**, με μοριακή μάζα 107,15306 amu) μπορεί να αναφέρεται σε ισομερείς αζωτούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:

# **Αιθυλοπυριδίνες**: Πρόκειται για τις τρεις (3) αιθυλοπυριδίνες.
## 2-αιθυλοπυριδίνη, με γραμμικό τύπο  χωρίς-πλαίσιο|70x70εσ και αριθμό CAS 100-71-0.
## 3-αιθυλοπυριδίνη, με γραμμικό τύπο  χωρίς-πλαίσιο|60x60εσκαι αριθμό CAS 536-78-7.
## 4-αιθυλοπυριδίνη, με γραμμικό τύπο χωρίς-πλαίσιο|62x62εσκαι αριθμό CAS 536-75-4.
# **Λουτιδίνες**: Πρόκειται για τις έξι (6) διμεθυλοπυριδίνες.
## 2,3-λουτιδίνη, με γραμμικό τύπο χωρίς-πλαίσιο|50x50εσ και αριθμό CAS 583-61-9.
##2,4-λουτιδίνη, με γραμμικό τύποχωρίς-πλαίσιο|51x51εσ και αριθμό CAS 108-47-4.
## 2,5-λουτιδίνη, με γραμμικό τύπο χωρίς-πλαίσιο|60x60εσ και αριθμό CAS 589-93-5.
## 2,6-λουτιδίνη, με γραμμικό τύπο χωρίς-πλαίσιο|80x80εσ και αριθμό CAS 108-48-5.
## 3,4-λουτιδίνη, με γραμμικό τύπο χωρίς-πλαίσιο|51x51εσ και αριθμό CAS 583-58-4.
## 3,5-λουτιδίνη, με γραμμικό τύπο χωρίς-πλαίσιο|60x60εσ και αριθμό CAS 591-22-0.
# βενζυλαμίνη, με γραμμικό τύπο χωρίς-πλαίσιο|80x80εσ και αριθμό CAS 100-46-9.
# N-μεθυλανιλίνη, με γραμμικό τύπο χωρίς-πλαίσιο|72x72εσ και αριθμό CAS 100-61-8.
# **Τολουϊδίνες**: Πρόκειται για τις υπόλοιπες τρεις (3) μεθυλανιλίνες, που είναι ταυτόχρονα και αμινοτολουόλια.
## ο-τολουϊδίνη, με γραμμικό τύπο χωρίς-πλαίσιο|50x50εσ και αριθμό CAS 95-53-4.
## μ-τολουϊδίνη, με γραμμικό τύποχωρίς-πλαίσιο|80x80εσ και αριθμό CAS 108-44-1.
## π-τολουϊδίνη, με γραμμικό τύπο χωρίς-πλαίσιο|74x74εσ και αριθμό CAS 106-49-0.
# Προπυλιδενοπυρρόλιο
# Προπενυλοπυρρόλια
## 1-(1-προπενυλο)πυρρόλιο.
## 1-(2-προπενυλο)πυρρόλιο.
## 2-(1-προπενυλο)πυρρόλιο.
## 2-(2-προπενυλο)πυρρόλιο.
## 3-(1-προπενυλο)πυρρόλιο.
## 3-(2-προπενυλο)πυρρόλιο.
# Διυδραζοκίνες:
## 1,2-διυδραζοκίνη.
## 2,3-διυδραζοκίνη.
## 3,4-διυδραζοκίνη.
## 4,5-διυδραζοκίνη.
# Μεθυλαζεπίνες:
## 1-μεθυλαζεπίνη, με γραμμικό τύπο χωρίς-πλαίσιο|59x59εσ. Δεν βρέθηκε αριθμός CAS.
## 2-μεθυλ-1H-αζεπίνη.
## 3-μεθυλ-1H-αζεπίνη.
## 4-μεθυλ-1H-αζεπίνη.
## 2-μεθυλ-1H-αζεπίνη.
## 3-μεθυλ-2H-αζεπίνη.
## 4-μεθυλ-2H-αζεπίνη.
## 5-μεθυλ-2H-αζεπίνη.
## 6-μεθυλ-2H-αζεπίνη.
## 7-μεθυλ-2H-αζεπίνη.
## 2-μεθυλ-3H-αζεπίνη,
## 3-μεθυλ-3H-αζεπίνη.
## 4-μεθυλ-3H-αζεπίνη.
## 5-μεθυλ-3H-αζεπίνη.
## 6-μεθυλ-3H-αζεπίνη.
## 7-μεθυλ-3H-αζεπίνη.
# Κυκλοεπταδιενιμίνες:
## 2,4-κυκλοεπταδιενιμίνη
## 2,5-κυκλοεπταδιενιμίνη
## 2,6-κυκλοεπταδιενιμίνη
# Κυκλοεπτατριεναμίνες
## 1,3,5-κυκλοεπτατριεναμίνη
## 3,5,Δ1,7-κυκλοεπτατριεναμίνη
## 1,3,6-κυκλοεπτατριεναμίνη
## 2,4,6-κυκλοεπτατριεναμίνη
Άγιος Μελέτιος Βοιωτίας

right|thumb|260px|Ο ναός του Αγίου Μελετίου, στον ομώνυμο οικισμό
Ο **Άγιος Μελέτιος** (γνωστός και ως Συνοικισμός Λιβαδειάς) είναι σήμερα συνοικία της Λιβαδειάς, ενώ υπήρξε στο παρελθόν ξεχωριστός οικισμός και έδρα κοινότητας. Βρίσκεται σε απόσταση 2 περίπου χλμ. από το κέντρο της Λιβαδειάς, στην έξοδο της πόλης με κατεύθυνση προς Θήβα. Το όνομά του οφείλεται στον ναό του Αγίου Μελετίου που είναι το παλαιότερο κτίσμα της περιοχής.

## Ιστορικά στοιχεία
Ο οικισμός δημιουργήθηκε κατά την διάρκεια της δεκαετίας του 1920 όταν η περιοχή επιλέχτηκε για εγκατάσταση προσφύγων από διάφορες περιοχές της Μικράς Ασίας, οι οποίοι εκπατρίστηκαν με την εφαρμογή της συνθήκης της Λωζάννης. Οι πρόσφυγες προέρχονταν κυρίως από περιοχές της Ιωνίας, όπως η Σμύρνη, το Αϊβαλί, η Έφεσος και τα Σώκια. Το 1946 ο οικισμός αναγνωρίστηκε επίσημα και ορίστηκε έδρα κοινότητας. Η κοινότητα καταργήθηκε το 1962 και ο Άγιος Μελέτιος εντάχθηκε στον δήμο Λεβαδέων. Το 1971 ο οικισμός καταργήθηκε καθώς είχε πλέον ενωθεί οικιστικά με την Λιβαδειά. Αναφέρεται ο πληθυσμός του στις απογραφές του 1951 και 1961.200px|right|thumb|Μνημείο για τους σφαγιασθέντες Μικρασιάτες προσκόπους, στον Άγιο Μελέτιο Βοιωτίας.

Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Βοιωτίας
Το Αιγαίο στις φλόγες

**Το Αρχιπέλαγος στις φλόγες** (γαλλικά: *L’Archipel en feu*). Κυκλοφόρησε στα Ελληνικά με τους τίτλους «**Το Αιγαίο στις φλόγες**» και «**Οι Πειραταί του Αιγαίου**». Είναι μυθιστόρημα περιπέτειας του Γάλλου συγγραφέα Ιούλιου Βερν που διαδραματίζεται κατά τη διάρκεια της ελληνικής επανάστασης. Γράφτηκε το  1884 και εστιάζει στο έτος 1827, κατά τη διάρκεια του ελληνικού πολέμου της Ανεξαρτησίας. Το βιβλίο κυκλοφόρησε από τον εκδοτικό οίκο του Pierre Jules Hetzel (1814 – 1886).

## Υπόθεση
Τα γεγονότα που περιγράφονται στο βιβλίο διαδραματίζονται το 1827, την εποχή της ναυμαχίας του Ναβαρίνου, η οποία έγειρε την πλάστιγγα προς την πλευρά της ανεξαρτησίας του νεοελληνικού κράτους από την οθωμανική αυτοκρατορία. Η λέξη "Αρχιπέλαγος" χρησιμοποιήθηκε για πρώτη φορά ως ονομασία του Αιγαίου Πελάγους και αυτό ακριβώς εννοούσε ο Βερν, όπως και κάθε άλλος σύγχρονος του.

### Πλοκή
Μέσα στο ιστορικό πλαίσιο της Ελληνικής Επανάστασης (1821 – 1829), για την οποία ο συγγραφέας παραθέτει αρκετές και απόλυτα έγκυρες πληροφορίες, εξελίσσεται μία ερωτική ιστορία ανάμεσα σε δύο νέους. Η κοπέλα ονομάζεται Χατζίνα Ελιζούντο και είναι η μοναχοκόρη ενός πάμπλουτου χήρου, τραπεζίτη της Κέρκυρας. Ο Νέος, αξιωματικός του Γαλλικού Ναυτικού, είναι ο ένθερμος φιλέλληνας υποπλοίαρχος Άνρι ντ’ Αλμπαρέ. Παράλληλα με την εξέλιξη του ειδυλλίου, το Αιγαίο Πέλαγος φλέγεται από τις συγκρούσεις των αντιπάλων στόλων (επαναστατημένης Ελλάδας και Οθωμανικής Τουρκίας) αλλά και από τις ανελέητες επιδρομές των κάθε λογής και κάθε εθνικότητας πειρατών, ο πλέον διαβόητος των οποίων είναι ο αιμοσταγής «*Σακρατίφ*» που κανείς ζωντανός δε τον έχει δει. Καθοριστικό πρόσωπο του έργου είναι ο Μανιάτης εξωμότης καπετάνιος Νικόλας Στάρκος, που δεν διστάζει να προδώσει τον αγώνα των συμπατριωτών του για την ανεξαρτησία, προκειμένου ο ίδιος να κερδίσει πλούτη και δόξα.

## Οι χαρακτήρες του βιβλίου
* Καπετάν Νικόλας Στάρκος, κυβερνήτης της σακκολέβας *Κάρυστος*.
* Ανδρονίκη Στάρκου, Ελληνίδα αγωνίστρια, μητέρα του Νικόλα.
* Ανρί ντ’ Αλμπαρέ, Γάλλος αξιωματικός, κυβερνήτης της κορβέτας *Σιφαντα*.
* Ελιζούντο, Δαλματός ιδιοκτήτης μεγάλου χρηματοπιστωτικού ιδρύματος της Κέρκυρας.
* Χατζίνα Ελιζούντο, κόρη του τραπεζίτη και κληρονόμος μίας αμφιλεγόμενης περιουσίας.
* Χάρης, ομογάλακτος αδελφός της μητέρας της Χατζίνας, αφοσιωμένος υπηρέτης της οικογένειας.
* «*Σκόπελος*», υπαρχηγός του Στάρκου.
* Καπετάν Θοδωρής, δεύτερος πλοίαρχος της *Σιφάντας*.

## Πηγές

* *Το Αιγαίο στις φλόγες*, Βιβλιοθήκη Ιούλιου Βερν, «Ειδικές Εκδόσεις», Αθήνα.

Αιγαιο
Αιγαιο στις φλογες
Αλτάιρ

Ο **Αλτάιρ** (*Altair*) είναι το ιδιαίτερο όνομα του αστέρα **α** του αστερισμού Αετός (*alpha Aquilae*, a Aql). Το όνομα αυτό προέρχεται από την αραβική λέξη **النسر الطائر** *‘an-nasr aṭ-ṭā’ir’*, που σημαίνει *ο ιπτάμενος αετός*, καθώς ήταν μέλος ενός μικρού αρχαίου αραβικού αστερισμού με αυτό το όνομα που περιλαμβάνει επίσης το β Αετού και το γ Αετού. Ο αστερισμός αυτός ήταν γνωστός στα λατινικά ως **Vultur Volans**. Επίσης ο αστέρας φέρει το όνομα **53 Αετού** (ονομασία κατά Τζον Φλάμστηντ). Είναι το λαμπρότερο και εγγύτερο άστρο του αστερισμού. Ανήκει στο θερινό τρίγωνο μαζί με το Ντενέμπ και το Βέγα. Το κύριο χαρακτηριστικό του Αλτάιρ είναι η ταχεία περιστροφή του, 286 χλμ/δευτερόλεπτο.

## Χαρακτηριστικά
Ο Αλτάιρ είναι ένας αστέρας της κύριας ακολουθίας και είναι φασματικού τύπου Α7. Η επιφανειακή θερμοκρασία του είναι από 6.900 Κ μέχρι 8.500 Κ, ενώ η μάζα του είναι 1,8 φορές μεγαλύτερη από αυτή του Ήλιου και η διάμετρός του εκτιμάται ότι είναι 1,6 με 2 φορές μεγαλύτερη. Το απόλυτο μέγεθος του Αλτάιρ είναι +2,21, που αντιστοιχεί σε πραγματική λαμπρότητα δέκα φορές μεγαλύτερη από αυτή του Ήλιου. Η λαμπρότητά του μεταβάλλεται ελαφρά, όπως ανακαλύφθηκε το 1999 και θεωρείται μεταβλητός τύπου Δέλτα Ασπίδος.

### Πεπλάτυνση
Ο Αλτάιρ κατέχει ένα εξαιρετικά γρήγορο ρυθμό περιστροφής: έχει μια περιστροφική περίοδο περίπου 9 ώρες. Για λόγους σύγκρισης, ο ισημερινός του Ήλιου απαιτεί λίγο περισσότερο από 25 ημέρες για μια πλήρη περιστροφή. Αυτή η γρήγορη περιστροφή αναγκάζει τον Αλτάιρ να είναι πεπλατυσμένος: η ισημερινή διάμετρος του είναι πάνω από 20 τοις εκατό μεγαλύτερη από ότι η πολική του διάμετρος. Η πεπλάτυνση του Αλτάιρ ανακαλύφθηκε με μετρήσεις που έγιναν από το υπέρυθρο συμβολόμετρο του παρατηρητηρίου Πάλομαρ το 1999 και το 2000.

Η θεωρία προβλέπει ότι, λόγω της ταχείας περιστροφής του Αλτάιρ, η βαρύτητα της επιφάνειάς του και πραγματική θερμοκρασία πρέπει να είναι χαμηλότερες στον ισημερινό, καθιστώντας τον ισημερινό λιγότερο φωτεινό από τους πόλους. Το φαινόμενο αυτό, γνωστό ως βαρυτική συσκότιση ή φαινόμενο βον Ζέιπελ, επιβεβαιώθηκε για τον Αλτάιρ από μετρήσεις που έγιναν από το Πολεμικό Ναυτικό Πρωτότυπο οπτικό συμβολόμετρο το 2001,και αναλύθηκαν από μετέπειτα έρευνες.

## Παραπομπές


## Δείτε επίσης
* Κατάλογος αστέρων του Αετού

## Εξωτερικοί σύνδεσμοι
* 

Κατηγορία:Αστέρες κύριας ακολουθίας τύπου A
Κατηγορία:Αετός (αστερισμός)
Κατηγορία:Αστέρες με ονομασία κατά Bayer
Σκριπού Βοιωτίας

right|260px|thumb|Η Παναγία η Σκριπού, στην ομώνυμη συνοικία 
Η **Σκριπού** είναι σήμερα συνοικία του Ορχομενού, ενώ υπήρξε στο παρελθόν ξεχωριστός οικισμός και έδρα κοινότητας. Το 1961 ενώθηκε με τον οικισμό Πετρομαγούλα και αποτέλεσαν τον σημερινό Ορχομενό Βοιωτίας. Η συνοικία βρίσκεται κοντά στον λόφο του κάστρου, στην περιοχή που βρίσκεται και η μονή της Σκριπούς, από την οποία πήρε την ονομασία του ο οικισμός. 

## Ιστορικά στοιχεία
Αναφέρεται για πρώτη φορά σε χρυσόβουλλο του 1272 του αυτοκράτορα Μιχαήλ Παλαιολόγου. Εκεί, σε σχέση με κτήματα του γειτονικού μοναστηριού, αναφέρει "*χωρίον η Κρυπούς μετά πάντων των δικαίων και προνομοίων αυτού και των μονοξύλων αυτού και αλιέων, χωραφιών, αμπελιών και της νεμομένης γης έως Αειδοροράχης ...*". Τα μονόξυλα και οι αλιείς υπήρχαν λόγω της λίμνης Κωπαΐδος την εποχή εκείνη.

## Ιστορικό διοικητικών μεταβολών

Η Σκριπού  είχε, όπως και πολλές άλλες περιοχές της Ελλάδας, αξιόλογες διοικητικές μεταβολές, κατά τον 19ο, 20ο και 21ο αιώνα, που σε γενικές - συνοπτικές γραμμές έχουν ως εξής:

### Δ. Ορχομενού Ν. Αττικής και Βοιωτίας

*ΦΕΚ 18Α - 18/10/1835 

Σύσταση του δήμου με έδρα τον οικισμό Σκριπού

*ΦΕΚ 122Α - 12/05/1889 

Μεταφέρεται η έδρα του δήμου από τον οικισμό Σκριπού στον οικισμό Πετρομαγούλα

### Δ. Ορχομενού Ν. Βοιωτίας

*ΦΕΚ 136Α - 08/07/1899 

Ο δήμος αποσπάσθηκε στο νομό Βοιωτίας από το νομό Αττικής και Βοιωτίας

### Δ. Ορχομενού Ν. Αττικής και Βοιωτίας

*ΦΕΚ 282Α - 04/12/1909 

Ο δήμος αποσπάσθηκε στο νομό Αττικής και Βοιωτίας από το νομό Βοιωτίας

### Κ. Σκριπούς Ν. Αττικής και Βοιωτίας

*ΦΕΚ 262Α - 31/08/1912 

Σύσταση της κοινότητας με την απόσπαση του οικισμού Σκριπού από το δήμο Ορχομενού και τον ορισμό του ως έδρα της κοινότητας

*16/05/1928 

Αναγνώριση του οικισμού Σκηνίται και προσάρτησή του στην κοινότητα Σκριπούς

*16/10/1940 

Ο οικισμός Σκηνίται της κοινότητας καταργείται.Αναγνώριση του οικισμού Τζαμάλιον και προσάρτησή του στην κοινότητα Σκριπούς.

### Κ. Σκριπούς Ν. Βοιωτίας

*ΦΕΚ 223Α - 26/07/1943 

Η κοινότητα αποσπάσθηκε στο νομό Βοιωτίας από το νομό Αττικής και Βοιωτίας.

### Δ. Ορχομενού Ν. Βοιωτίας

*ΦΕΚ 311Α - 14/11/1949 

Ο οικισμός Σκριπού αποσπάται από την κοινότητα και προσαρτάται στο δήμο Ορχομενού. Η κοινότητα καταργείται.

*ΦΕΚ 54Α - 05/03/1955  

Ο οικισμός Σκριπού του δήμου μετονομάζεται σε Αθάμας.

*19/03/1961 

Μεταφέρεται η έδρα του δήμου από τον οικισμό Πετρομαγούλα στον οικισμό Ορχομενός.

*ΦΕΚ 213Α - 03/11/1961 

Ο οικισμός Αθάμας του δήμου καταργείται και προσαρτάται στον οικισμό Ορχομενός του δήμου.

## Δημογραφικά στοιχεία

Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Βοιωτίας
Πετρομαγούλα Βοιωτίας

Η **Πετρομαγούλα** είναι σήμερα συνοικία του Ορχομενού, ενώ υπήρξε στο παρελθόν ξεχωριστός οικισμός και έδρα κοινότητας, αλλά και δήμου. Το 1961 ενώθηκε με τον οικισμό Σκριπού και αποτέλεσαν τον σημερινό Ορχομενό Βοιωτίας. Η συνοικία καταλαμβάνει το σημερινό κέντρο του Ορχομενού. 

## Ιστορικά στοιχεία
Η Πετρομαγούλα υπήρξε έδρα του πρώτου δήμου Ορχομενού που λειτούργησε μέχρι το 1912. Στο διάστημα 1912-1949 αποτέλεσε έδρα της κοινότητας Πετρομαγούλας. Το 1949 αποτέλεσε έδρα του δήμου Ορχομενού που ανασυστήθηκε. Τα επόμενα χρόνια ο οικισμός επεκτάθηκε και ενώθηκε με την Σκριπού. Ο νέος ενιαίος οικισμός που σχηματίστηκε αναγνωρίστηκε επίσημα το 1961 και ονομάστηκε Ορχομενός, ενώ παράλληλα ο οικισμός της Πετρομαγούλας καταργήθηκε. 

Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Βοιωτίας
Χρήστος Στογιαννίδης

Ο **Χρήστος Στογιαννίδης** **(''καπετάν Λίλης'')** ή *Ιάσων* ήταν σημαντικός Μακεδονομάχος οπλαρχηγός από το Όστροβο (Άρνισσα) Πέλλας.

## Βιογραφικά στοιχεία
Ο Χρήστος Στογιαννίδης γεννήθηκε το 1884 στο Όστροβο (Άρνισσα) Πέλλας. Οργανώθηκε στη *Μακεδονική Άμυνα* και οργάνωσε την *Εθνική Επιτροπή Οστρόβου*. Πολέμησε τα Βουλγαρικά σώματα στην περιοχή της Λίμνης των Γιαννιτσών, καθώς και στην ευρύτερη περιοχή της Έδεσσας - Βεγορίτιδας. Στη συνέχεια συγκρότησε αυτόνομο ένοπλο σώμα που αποτελούνταν από οπλίτες του Οστρόβου και των γύρω περιοχών, του οποίου τέθηκε επικεφαλής. Έδρασε με το σώμα του στην περιοχή της Βεγορίτιδας, του Βόρα, της Έδεσσας και της Σκύδρας. Τον Ιούνιο του 1906 σε μια επιχείρηση στην οποία συμμετείχαν οι επίσης Οστροβίτες Σταύρος Χατζηχαρίσης και Παντελής Θεοδώρου, πέτυχαν την εξόντωση του Βούλγαρου κομιτατζή Τάνε Κλιάντσεφ που τρομοκρατούσε τους Ελληνικούς πληθυσμούς της περιοχής. Η δράση του Χρήστου Στογιαννίδη (*Λίλη*) συνεχίστηκε έως το 1908 και την επανάσταση των Νεοτούρκων. Η συνολική δράση του ήταν ιδιαίτερα αποτελεσματική, καθώς αντιμετώπισε με επιτυχία τα βουλγαρικά ένοπλα σώματα της περιοχής και κατάφερε να τα απωθήσει βορειότερα (προς την Αλμωπία και Τίκφες).

## Παραπομπές


Κατηγορία:Μακεδονομάχοι
Κατηγορία:Μακεδόνες
Δημοσιογραφικό βραβείο Μάρθα Γκέλχορν

Το **Δημοσιογραφικό βραβείο Μάρθα Γκέλχορν**  (Martha Gellhorn Prize for Journalism),  φέρει το όνομα της διάσημης πολεμικής ανταποκρίτριας, Μάρθα Γκέλχορν και θεσμοθετήθηκε το 1999 από το ίδρυμα Γκέλχορν (Martha Gellhorn Trust). Απονέμεται κάθε χρόνο σε δημοσιογράφους που γράφουν στην αγγλική γλώσσα.  Θεσμοθετήθηκε με βάση την αρχή ότι αυτοί που θα μπορούν να κερδίσουν το βραβείο πρέπει να υπηρετούν το είδος του ρεπορτάζ που υπηρετούσε και η Μάρθα. Οι υποψήφιοι για τα βραβεία είναι Αμερικανοί ή και από άλλες χώρες των οποίων η εργασία έχει δημοσιευτεί έντυπα ή σε ηλεκτρονική ιστοσελίδα.

## Νικητές
*1999: Νικ Ντέιβις (*[[The Guardian]]*)
*2000: Τζέρεμι Χάρντινγκ (*[[London Review of Books]]*)
*2001: Τζέφρι Λιν (*[[The Independent]]*)
*2002: Ρόμπερτ Φισκ (*The Independent*)
*2003: Κρις Μακ Γκρίαλ (*The Guardian*)
*2004: Πάτρικ Κόκμπερν (*The Independent*)
*2005: Γκέιθ Αμπντούλ Αχάντ (*The Guardian*). Ο Τζόναθαν Στιλ (*The Guardian*) τιμήθηκε με ειδικό βραβείο για την ξεχωριστή του σταδιοδρομία ως ρεπόρτερ.
*2006: Χάλα Τζαμπέρ (*[[The Sunday Times]]*) και Μάικλ Τίρνεϊ (*[[The Glasgow Herald]]*)
*2007: Νταρ Τζαμάιλ (unembedded, Inter Press Service, IPS) και Μοχάμεντ Ομέρ (unembedded, Inter Press Service, IPS)
*2008: Μοχάμεντ Ομέρ (*Washington Report*)
*2009: Ίαν Κομπέιν (*The Guardian*)
*2010: Γιόχαν Χάρι (*The Independent*)
*2011: Τζούλιαν Ασάντζ (*[[Wikileaks]]*) για το βραβείο, και  Ουμάρ Τσίμα, Τσαρλς Κλόβερς και Τζόναθαν Κουκ για το ειδικό βραβείο "Martha Gellhorn Special Award for Journalism"
*2012: Γκάρεθ Πόρτερ (Inter Press Service, IPS)
*2013: Κρις Γουντ, Άλις Ρος και Τζακ Σερλ (The Bureau of Investigative Journalism για την έρευνα Drone project)

## Εξωτερικοί σύνδεσμοι
* Επίσημος δικτυακός τόπος για το δημοσιογραφικό βραβείο Μάρθα Γκέλχορν 

## Παραπομπές


Μαρθα Γκελχορν
Μαντάμ Ορτάνς

Η **Αδελίνα Γκιτάρ**, γνωστότερη ως **Μαντάμ Ορτάνς** (1863 - 2 Μαΐου 1938) ήταν Γαλλίδα ιερόδουλη, η οποία έγινε γνωστή στην Ελλάδα στις αρχές του εικοστού αιώνα, όταν εγκαταστάθηκε στην Κρήτη. Τις τελευταίες δεκαετίες της ζωής της έζησε στην Ιεράπετρα και τιμήθηκε από τις αρχές, με το να δοθεί το όνομά της σε δρόμο της πόλης.

## Βιογραφία
Γεννημένη στη Γαλλία, αν και για τον ακριβή τόπο γέννησής της ερίζουν οι πόλεις Παρίσι, Τουλόν και Μασσαλία. Πολύ νεαρή, σε ηλικία 16 ετών, έγινε πόρνη. Όταν ξεκίνησε η κατοχή της Κρήτης, το 1898, η Γκιτάρ εγκαταστάθηκε με γύρω στις 500 ακόμα γυναίκες στα Χανιά, για να προσφέρει τις υπηρεσίες της στους άνδρες των Μεγάλων Δυνάμεων που υπηρετούσαν στους στόλους. Έπειτα από την επανάσταση στο Θέρισο, το 1905, η Μαντάμ Ορτάνς έφυγε και περιπλανήθηκε στην ανατολική Κρήτη και ειδικότερα στο Ηράκλειο, στη Σητεία και στον Άγιο Νικόλαο. Τελικά, στις αρχές του 1910 εγκαταστάθηκε μόνιμα στην Ιεράπετρα, όπου άνοιξε χαρτοπαικτική λέσχη και εστιατόριο στην Μεσοκαστελλιά. Εν συνεχεία, λειτούργησε ένα ξενοδοχείο ύπνου, στη θέση όπου βρίσκεται σήμερα το «Hotel Creta». Το ξενοδοχείο εκείνο ονομαζόταν «Η Γαλλία». Αργότερα η Ορτάνς έγινε υποπρόξενος της Γαλλίας και πολλοί την υποπτεύονταν για κατάσκοπο. Έπειτα από τον πόλεμο ανέπτυξε έντονη κοινωνική δραστηριότητα και καταξιώθηκε στην Ιεράπετρα, όπου πέθανε το 1938.

## Η Μαντάμ Ορτάνς στη λογοτεχνία
Η Μαντάμ Ορτάνς αποτέλεσε την ηρωίδα σε πολλά λογοτεχνικά έργα, όπως στο *[[Βίος και πολιτεία του Αλέξη Ζορμπά]]* του Νίκου Καζαντζάκη, ενώ στον κινηματογράφο την υποδύθηκε η ηθοποιός Λίλα Κέντροβα. Επίσης, στα πάρεργα του Γεώργιου Πάγκαλου αναφέρονται αφηγήσεις της Ορτάνς. Στο έργο του Πρεβελάκη *Χρονικό μιας Πολιτείας* βρίσκουμε τη Μαντάμ Ορτάνς ως Φατμέ. Τη βιογραφία της έγραψε ο Ιωάννης Μανωλικάκης.

## Βιβλιογραφία
*Τζώρτζης, Ν., *Τα οδωνυμικά της Ιεράπετρας*, β΄έκδοση, Δήμος Ιεράπετρας, 2002, σελ. 100-101.

Κατηγορία:Γάλλοι διπλωμάτες
Κατηγορία:Νεότερη ιστορία της Κρήτης
Κατηγορία:Εταίρες και παλλακίδες
Τελικός ΟΥΕΦΑ Τσάμπιονς Λιγκ 2011

thumb|right|200px|Το Στάδιο Γουέμπλεϊ, όπου διεξήχθη ο τελικός

Ο **Τελικός του [[Champions League 2010-11|Champions League]]** για το 2011 διεξήχθη στις 28 Μαΐου στο Στάδιο Γουέμπλεϊ του Λονδίνου μεταξύ της Μπαρτσελόνα και της Μάντσεστερ Γιουνάιτεντ. Ο αγώνας έληξε με σκορ 3-1 υπέρ της Μπαρτσελόνα η οποία κατέκτησε το τρόπαιο για τέταρτη φορά στην ιστορία της. Διαιτητής του αγώνα ήταν ο Βίκτορ Κάσσαϊ από την Ουγγαρία.

## Προϊστορία
thumb|right|100px|Ο Βαν ντερ Σάρ, ο οποίος αποχωρεί από την ενεργό δράση

Οι δύο ομάδες ξανασυναντήθηκαν στον τελικό του Champions League 2008-09, όπου η Μπαρτσελόνα νίκησε τη Μάντσεστερ Γιουνάιτεντ με σκορ 2-0. Στους ημιτελικούς του Champions League 2010-2011, η Μπαρτσελόνα απέκλεισε τη Ρεάλ Μαδρίτης με σκορ 2-0 και 1-1. Η Μάντσεστερ Γιουνάιτεντ αντιμετώπισε στους ημιτελικούς τη Σάλκε 04 με σκορ 2-0 και 4-1.

## Αγώνας
thumb|left|100px|Ο Λιονέλ Μέσι, ο οποίος ανακηρύχθηκε ο καλύτερος ποδοσφαιριστής του αγώνα

Ο αγώνας άρχισε με δεκάλεπτη πίεση της Μάντσεστερ Γιουνάιτεντ, παρόλα αυτά η Μπαρτσέλονα κατάφερε να αντέξει και άρχισε να επιτίθεται. Στο 26ο λεπτό, ο Πέδρο, ο οποίος έμεινε ελεύθερος και μετά από πάσα του Τσάβι, έστειλε τη μπάλα στα αριστερά του Φαν ντερ Σαρ, ο οποίος ανακοίνωσε ότι αυτός ο αγώνας θα αποτελέσει και ο τελευταίος στη καριέρα του.

Παρόλα αυτά, στο 34ο λεπτό, ο Γουέιν Ρούνεϊ, μετά από συνεργασία με τον Γκιγκς, έστειλε τη μπάλα στα δίχτυα του Βίκτορ Βαλντέζ και διαμόρφωσε το τελικό σκορ για το πρώτο ημίχρονο. Στο δεύτερο ημίχρονο, στο 54ο λεπτό, ο Λιονέλ Μέσι έστειλε τη μπάλα στα δίχτυα του Φαν ντερ Σάρ και έκανε το σκορ 2-1. Το τελικό σκορ διαμόρφωσε ο Νταβίντ Βίγια, ο οποίος έστειλε τη μπάλα στα δίχτυα, με τον Φαν ντερ Σαρ να μην μπορεί να σταματήσει τη μπάλα.

Μετά τη λήξη του αγώνα, οι παίκτες της Μάντσεστερ Γιουνάιτεντ έλαβαν τα αργυρά μετάλλια τους, και αργότερα οι παίκτες της Μπαρτσελόνα έλαβαν τα χρυσά μετάλλια, με τον Αμπιντάλ να σηκώνει το τρόπαιο. Ο Λιονέλ Μέσι ανακηρύχθηκε ο καλύτερος παίκτης του αγώνα.

## Δηλώσεις
Ο Φαν ντερ Σάρ, ο οποίος αποχωρεί από την ενεργό δράση, δήλωσε «*η Μπαρτσελόνα είναι η καλύτερη ομάδα του κόσμου. Κάναμε ότι μπορούσαμε για να πάρουμε το τρόπαιο, αλλά ο Μέσι, ο Τσάβι και ο Ινιέστα έπαιξαν εξαιρετικά*».

Ο Ζοζέπ Γκουαρντιόλα δήλωσε ότι ο «*Μέσι είναι ο καλύτερος παίκτης που είδα ποτέ. Αυτός είναι που έκανε τη διαφορά στον αγώνα και αυτός μας έδωσε τη νίκη*». Ο Άλεξ Φέργκιουσον δήλωσε ότι «*η Μπάρτσα ήταν η καλύτερη ομάδα, με την οποία είχαμε αναμετρηθεί*».

## Λεπτομέρειες τελικού

 

## Παραπομπές


## Πηγές

* 
* 
*

Κατηγορία:Κύπελλο Πρωταθλητριών Ευρώπης
Κατηγορία:Αθλητισμός στο Λονδίνο
Κατηγορία:Ποδοσφαιρικά παιχνίδια ισπανικών ομάδων
Ιπτάμενος σκίουρος

Ο **Ιπτάμενος Σκίουρος** (επιστημονική ονομασία Pteromyini ή Petauristini) ανακαλύφθηκε το 1855 από τον Γιόχαν Φρίντριχ φον Μπραντ. Οι ιπτάμενοι σκίουροι δεν πετάνε αλλά πέφτουν από ψηλά δέντρα. Όταν πέφτουν ανοίγουν μια ειδική μεμβράνη, η οποία καθυστερεί την πτώση με αποτέλεσμα να νομίζουμε ότι πετάει. Η τροφή τους αποτελείται κυρίως από φρούτα, ξηρούς καρπούς και αβγά πουλιών.

Κατηγορία:Σκιουρίδες
Μαξ Ζάουερλαντ

Ο **Φρίντριχ Άουγκουστ Μαξ Ζάουερλαντ** (γερμ. *Friedrich August Max Sauerlandt*) (1880-1934) υπήρξε Γερμανός, θεωρητικός των καλών τεχνών. Θεωρείται από τους πιο σημαντικούς διευθυντές μουσείων της Γερμανίας. 
## Βιογραφία
Γεννήθηκε στις 16 Φεβρουαρίου 1880 στο Βερολίνο. Μεγάλωσε στο Αμβούργο, και φοίτησε στο Πανεπιστήμιο του Βερολίνου. Αναγορεύτηκε διδάκτωρ και εργάστηκε αρχικά ως γραμματέας του Γιούστους Μπρίνκμανν, που κατείχε την θέση του *Spiritus rector* στο Μουσείο Τέχνης (γερμ. *Museum für Kunst und Gewerbe*) στο Αμβούργο. Σε ηλικία 28 χρονών διορίστηκε διευθυντής του κρατικού μουσείου της Χάλε. Το 1919 διαδέχτηκε τον Μπρίνκμαν ως διευθυντής του μουσείου Τέχνης στο Αμβούργο. Αναδείχτηκε πρώιμος υποστηρικτής του Εξπρεσιονισμού, και γι' αυτό διώχτηκε από τους Ναζί τον Απρίλιο του 1933, ενώ του απαγορεύτηκε η είσοδος στο Μουσείο. Παράλληλα ήταν καθηγητής στο Πανεπιστήμιο του Αμβούργου, όπου έδινε μαθήματα, και ήταν διευθυντής της κρατικής σχολής τέχνης (γερμ. *Landskunstschule*). Απολύθηκε και εκεί τον Σεπτέμβριο του 1933 για τον ίδιο λόγο. Απεβίωσε την πρωτοχρονιά του 1934 στο Αμβούργο.
## Συγγράμματα
* *Griechische Bildwerke*, Langewiesche, Düsseldorf & Leipzig 1907
* *Norddeutsche Barock-Möbel*, Verlag Alexander Schopp, Elberfeld 1922
* *Kleinplastik der deutschen Renaissance*. Langewiesche, Königstein/Ts./Leipzig 1927
* *Die Kunst der letzten 30 Jahre: Eine Vorlesung aus dem Jahre 1933*, Rembrandt-Verlag Berlin 1935

## Παραπομπές


## Εξωτερικοί σύνδεσμοι
*Συλλογή Βιβλιογραφίας για τον Μαξ Ζάουερλαντ
*Doris Blum: Der Mann, der fast alles geschenkt bekam (Εφημερίδα ''Die Welt'', 25 Σεπτεμβρίου 2001)

Κατηγορία:Γερμανοί συγγραφείς
Got to Be There

Το ***Got to Be There*** είναι το πρώτο solo άλμπουμ του Μάικλ Τζάκσον, το οποίο κυκλοφόρησε στις 24 Ιανουαρίου 1972, από τη Motown. Συμπεριλαμβάνει το ομώνυμο τραγούδι, το οποίο κυκλοφόρησε στις 7 Οκτωβρίου 1971. Το άλμπουμ πώλησε 5.2 εκατομμύρια αντίτυπα παγκοσμίως. Το άλμπουμ ξανακυκλοφόρησε το 2009 ως μέρος του *[[Hello World: The Motown Solo Collection]]*.

## Περιγραφή

Η Motown κυκλοφόρησε το solo album του Τζάκσον παράλληλα με το άλμπουμ του Ντόννι Όσμοντ, ο οποίος ήταν γνωστός για τα τραγούδια *Sweet & Innocent* και *Puppy Love*.  Το *Got To Be There* (8η θέση) και το *Hey Girl/I Knew You When* του Όσμοντ (9η θέση) επέστρεψαν στο Hot 100 στις 15 Ιανουαρίου 1972. Ο Τζάκσον είχε κάνει ένα hit με το ομώνυμο τραγούδι και το *Rockin' Robin*, το οποίο, όπως και το *Puppy Love* του Όσμοντ, ήταν remake ενός τραγουδιού της δεκαετίας του 1950.  

Αυτά τα δύο hits έλαβαν τη 5η και 6η θέση στο Hot 100, στις 8 Απριλίου 1972. Το *I Wanna Be Where You Are* του Τζάκσον (27η θέση) του Τζάκσον και το *Too Young* του Όσμοντ (28η θέση) θα επιστρέψουν στο Hot 100 στις 24 Ιουνίου 1972. Το άλμπουμ έχει νέες εκδοχές του *[[Ain't No Sunshine]]*, του *[[You've Got a Friend]]* και του *[[Love Is Here and Now You're Gone]]*.

## Reception

Το άλμπουμ έφθασε στη 14η θέση του US pop albums chart και στη 3η θέση στο US R&B album chart.

Το *[[Rolling Stone]]* (12/7/72, p.68) - «καλλιτεχνικό, καλά κομμάτια ως συνήθως από τους Τζάκσον 5...γλυκιά συγκινητική φωνή...αθωότητα και παντελής επαγγελματισμός...συναρπαστικό και ακαταμάχητο»

## Κατάλογος κομματιών

## Παραπομπές



κατηγορία:Δισκογραφία του Μάικλ Τζάκσον
Κατηγορία:Άλμπουμ του 1972
Πρωτάθλημα καλαθοσφαίρισης Α1 εθνικής κατηγορίας γυναικών 2010-2011

**Α1 Γυναικών 2010-2011**

Η πρώτη φάση της διοργάνωσης διήρκεσε από τις 30 Οκτωβρίου 2010 έως τις 16 Ιανουαρίου 2011. Η δεύτερη φάση ξεκίνησε στις 22 Ιανουαρίου και ολοκληρώθηκε στις 17 Απριλίου 2011. Πρωταθλήτρια της χρονιάς αναδείχτηκε η ομάδα του Αθηναϊκού για τρίτη φορά στην ιστορία της.


20px|Α1 **Βαθμολογία** 20px|Α1





**Στοιχεία**
* Βάσει απόφασης που ανακοίνωσε η Ελληνική Ομοσπονδία Καλαθοσφαίρισης τον Ιούνιο του 2009, οι ομάδες που έλαβαν μέρος στο Πρωτάθλημα της Α1 Εθνικής ήταν 12 στον αριθμό, και όχι 14 όπως συνέβαινε παλαιότερα. 
* Σε συνεδρίαση που πραγματοποιήθηκε στις 28 Ιουλίου 2010 αποφασίστηκε η διεξαγωγή πλέι οφ και πλέι άουτ κατά τη λήξη της αγωνιστικής περιόδου (καθώς και των επόμενων). Συγκεκριμένα ο σύλλογος που τερμάτισε στην κορυφή της βαθμολογικής κατάταξης αναμετρήθηκε με τον τέταρτο και ο δεύτερος με τον τρίτο. Παράλληλα, οι ομάδες που βρέθηκαν στις θέσεις 8-11 διαγωνίστηκαν μεταξύ τους για το ποια θα κερδίσει το εισιτήριο της παραμονής, ενώ η 12η ομάδα υποβιβάστηκε απευθείας στην Α2 Εθνική Κατηγορία.

:Η τελική βαθμολογία διαμορφώθηκε ως εξής:

* Η ομάδα του Αθηναϊκού αναδείχθηκε Πρωταθλήτρια Ελλάδος για τρίτη συνεχόμενη χρονιά. Παράλληλα τα τρία αυτά χρόνια παραμένει αήττητη στο Πρωτάθλημα μετά από 74 συνεχόμενες αναμετρήσεις.
* Τον υποβιβασμό γνώρισε απευθείας η Αμαρυλλίς Βριλησσίων, ενώ μέσω της διαδικασίας των πλέι άουτ ο Πρωτέας Βούλας και ο Ολυμπιακός Βόλου.
* Αξιοσημείωτα στον τελικό του Κυπέλλου Ελλάδος της ίδιας χρονιάς αναμετρήθηκαν ο Αθηναϊκός, ο οποίος κατέκτησε το νταμπλ για δεύτερη συνεχή χρονιά, και ο Πρωτέας Βούλας, ο οποίος υποβιβάστηκε.

**Ατομικές διακρίσεις**




**Παραπομπές**


**Εξωτερικοί σύνδεσμοι**
*Βαθμολογία Α1 Γυναικών 2010-11 στην επίσημη ιστοσελίδα της ΕΟΚ.
*Αποτελέσματα Α1 Γυναικών 2010-11 στην επίσημη ιστοσελίδα της ΕΟΚ.
*



Κατηγορία:Α1 εθνική κατηγορία καλαθοσφαίρισης γυναικών
Πρωταθλημα Ελλαδος Α1 Γυναικών 2010 2011
Πρωταθλημα Ελλαδος Α1 Γυναικών 2010 2011
Μεγάλες Κονσεπσιόν

**Μεγάλες Κονσεπσιόν** είναι μια μητροπολιτική αστική περιοχή της Χιλής, που δημιουργήθηκε στις αρχές του 20ου αιώνα. Το 2002 ο πληθυσμός της ανέρχεται σε 889.725 κατοίκους.

## Πόλη
* Κονσεπσιόν
* Ταλκαουάνο
* Τσιγουαγιάντε 
* Σαν Πέδρο δε λα Πας 
* Ουαλπέν 
* Πένκο 
* Τομέ
* Κορονέλ 
* Λότα  
* Ουάλκι

## Πηγές

* Gran Concepción by Nicolás Tugas  
* Infome del INE, ''Chile: Ciudades, Pueblos, Aldeas y Caseríos''. 2005 (PDF & ZIP) 

Κατηγορία:Γεωγραφία της Χιλής
Got to Be There (τραγούδι)

Το **Got to Be There** είναι single του Μάικλ Τζάκσον. Είναι το πρώτο solo single του καλλιτέχνη μετά την επιτυχή καριέρα του ως κύριος τραγουδιστής των Τζάκσον 5. Το single, το οποίο γράφτηκε από την Έλλιοτ Βιλλένσκι, και είχε ως παραγωγό τον Χαλ Ντάβις, έγινε αμέσως επιτυχημένο κομμάτι. Έφθασε στην 1η θέση του τσαρτ του Cashbox, και στη 4η θέση στα *[[Billboard]]* pop και R&B charts. Έφθασε στην 5η θέση στο Ηνωμένο Βασίλειο. Μετά την κυκλοφορία του πρώτου hit ως solo καλλιτέχνη, η Motown βοήθησε τον Τζάκσον να ηχογραφεί ως solo καλλιτέχνης και ως μέλος των Τζάκσον 5.

Το *Got to Be There* επανεκτελέστηκε από την Τσάκα Καν στο επώνυμο άλμπουμ της (1982). Επανεκτελέστηκε από τους Boyz II Men για το άλμπουμ τους, ** (2007), και από τους The Miracles στα άλμπουμ τους, *[[Flying High Together]]* και *[[Smokey Robinson & The Miracles: 1957-1972]]*. Μια νέα ενόργανη εκδοχή εκτελέστηκε από τον Τζωρτζ Μπένσον για το *Love Remembers* (1993).

## Κατάλογος κομματιών

*A. Got to Be There - 3:22
*B. Maria (You Were The Only One) - 3:41

## Τσαρτ

## Προσωπικό

*Στίχοι και σύνθεση από την Έλλιοτ Βιλλένσκι
*Παραγωγή από τον Χαλ Ντάβις 
*Κύρια και background φωνητικά από τον Μάικλ Τζάκσον 
*Επιπλέον background vocals από άλλους τραγουδιστές
*Διεύθετηση από τον Ντέιβ Μπάμπεργκ 
*Βοήθεια στα φωνητικά από τον Ουίλι Χατς 
*Ενοργάνιση από μουσικούς του Λος Άντζελες 
*Βackground vocals από Μάρλον, Τζάκι, Τίτο και Ζερμαίν Τζάκσον

## Παραπομπές


κατηγορία:Τραγούδια του Μάικλ Τζάκσον
Κατηγορία:Τραγούδια του 1971
Κατηγορία:Singles του 1971
Κατηγορία:Singles (ντεμπούτο)
Λάρισα Καππαδοκίας

Η **Λάρισσα** ήταν αρχαία πόλη της βορειοανατολικής Καππαδοκίας. 

Η πόλη αναφέρεται συχνά στα βυζαντινά κείμενα ως τούρμα του Θέματος της Καππαδοκίας, αν και το 890 ο αυτοκράτορας Λέων ΣΤ' ο Σοφός την πέρασε στη δικαιοδοσία του Θέματος Σεβαστείας. Το 1021 ο Βασίλειος Β΄ Βουλγαροκτόνος εγκατέστησε στη Λάρισσα μερικούς από τους Αρμένιους άρχοντες της Βασπρακανίας (Βασπουρακάν). Στην *Ιστορία* του Μιχαήλ Ατταλειάτη, αναφέρεται ως σημείο από όπου πέρασε ο αυτοκράτορας Ρωμανός Διογένης το 1067, ερχόμενος από την Καισάρεια με κατεύθυνση προς Μελιτηνή (σημ. Εσκί Μαλάτεια).

Η ακριβής θέση της παραμένει άγνωστη αλλά εικάζεται ότι βρισκόταν επί του ποταμού Καρμάλα (τουρκικά: Zamanti Su), κοντά στην αρχαία πολίχνη Ήρπα, η οποία πιθανολογείται ότι βρισκόταν ανατολικά της πόλης Αράζαξα (σημ. Akmescit), ανατολικά της Καισάρειας στον δρόμο προς τη Μελιτηνή της σημερινής ανατολικής Τουρκίας. Άλλη πιθανή θέση της Λάρισσας είναι το Karasekdüzü, 12 μίλια δυτικά-νοτιοδυτικά του Κανγκάλ (Kangal), στα νοτιοδυτικά της Σεβάστειας (σημ. Sivas) του Πόντου.

## Παραπομπές


Κατηγορία:Αρχαίες πόλεις της Καππαδοκίας
Ακορντεόν

thumb|right
Το **ακορντεόν** είναι αερόφωνο πληκτροφόρο μουσικό όργανο, ιδιαίτερα διαδεδομένο στη λαϊκή και παραδοσιακή μουσική πολλών Ευρωπαϊκών και Αμερικανικών χωρών. Εφευρέθηκε κατά πάσα πιθανότητα στη Γερμανία το 1822, αν και το δίπλωμα ευρεσιτεχνίας ανήκει στον *Cyrill Demian* (1829). Έχει σχήμα κουτιού και αποτελείται από δύο πληκτρολόγια και μια αεροπαραγωγό φυσούνα που συμπιέζεται και επεκτείνεται από τον εκτελεστή. Ο ήχος παράγεται με τη δόνηση μεταλλικών ελασμάτων στο εσωτερικό του, που πάλλονται με τη ροή του αέρα. 

## Τρόπος παιξίματος

Το ακορντεόν παίζεται κρατώντας το με τα δύο χέρια στο ύψος του στήθους. Χρησιμοποιούνται ιμάντες στήριξης (από το όργανο στους ώμους) λόγω του βάρους του οργάνου. Το αριστερό χέρι χειρίζεται ένα πληκτρολόγιο παρόμοιο με αυτό του μπαντονεόν, που αντιστοιχεί σε 6 έως και 140 διαφορετικούς συνδυασμούς ελεύθερων μπάσων νοτών ή συγχορδιών. Ο ρόλος του είναι πολυδιάστατος ανάλογα με τον τύπο του ακορντεόν (μπαγιάν, μπαντονεόν, κλασικό ακορντεόν με πλήκτρα στο δεξί χέρι). Στο δεξί χέρι αντιστοιχεί ένα πληκτρολόγιο παρόμοιο μ' αυτό του πιάνου -στο κλασικό ακκορντεόν-, για την εκτέλεση της μελωδίας. Ενίοτε το δεξί πληκτρολόγιο έχει μορφή παρόμοια με το αριστερό, όπως και στο μπαντονεόν, το ρώσικο ακορντεόν (μπαγιάν) και την κονσερτίνα. Η φυσούνα κινείται και από τα δύο χέρια, όχι μόνο για την παραγωγή αέρα, αλλά και για την διαφοροποίηση των δυναμικών. Ακόμη, το ακορντεόν διαθέτει κουμπιά, που ονομάζονται ρεζίστρα ή ρετζίστρα τα οποία διαφοροποιούν τη χροιά του ήχου, τόσο στο δεξί όσο και στο αριστερό μέρος, συνήθως με συνδυασμούς οκτάβων.

## Μουσική για ακορντεόν

Λόγω του σχετικά μικρού μεγέθους του, αλλά και της ιδιότητάς του να συνδυάζει μελωδία και συνοδεία, το ακορντεόν αγαπήθηκε και ενσωματώθηκε στη λαϊκή και παραδοσιακή μουσική πολλών λαών. Στην Ευρώπη, συνδέθηκε άρρηκτα με τη γαλλική λαϊκή μουσική του 20ού αιώνα, όπως επίσης και με το ρεπερτόριο του ταγκό. Ευρεία είναι η διάδοσή του στην ιταλική και ελληνική μουσική, ενώ αποτελεί κυρίαρχο όργανο σε μπάντες σλαβόφωνων χωρών.

## Δείτε επίσης
* Μπαντονεόν
## Εξωτερικοί σύνδεσμοι
* 
* 

Κατηγορία:Αερόφωνα
Κατηγορία:Πληκτροφόρα μουσικά όργανα
Κατηγορία:Παραδοσιακά μουσικά όργανα
Αριάνι

thumb|right|200px|Ένα ποτήρι αριάνι με κεφαλή αφρού.
Το **αριάνι** ή και **αϊράνι** (Τουρκικά: Ayran) είναι ένα κρύο ρόφημα γιαουρτιού με κρύο νερό που περιέχει μερικές φορές και αλάτι. Παρασκευάζεται με απλή ανάμιξη των συστατικών, ενώ επίσης διατίθεται και στο εμπόριο ως συσκευασμένο ρόφημα.

Είναι δημοφιλές σε πολλές χώρες τις Κεντρικής Ασίας, Μέσης Ανατολής και στην Νότια Ευρώπη . Στην Ελλάδα το αριάνι είναι ιδιαίτερα γνωστό και διαδεδομένο στη Μακεδονία και στη Θράκη. Στην Κύπρο λέγεται αϊράνι και περιέχει πάντοτε αλάτι και δυόσμο. 

Παρόμοια ροφήματα με το αριάνι είναι το Ινδικό *[[λάσι]]* (περιέχει και ινδικά μπαχαρικά ή και φρούτα ) και το ιρανικό *[[ντουγκ]]* (دوغ) (το οποίο περιέχει και μέντα).

## Ετυμολογία
Η λέξη *αριάνι* χρησιμοποιείται και στην τουρκική και στην αραβική γλώσσα .

* Στην αλβανική γλώσσα αποκαλείται *Δάλλε* (*Dhallë*).
* Στην αραβική γλώσσα αποκαλείται *λέμπεν αϊράν* (لبن عيران)
* Στην βουλγαρική γλώσσα αποκαλείται *αϊράν* (*Aйрян, Айран*).
* Στην κουρδική γλώσσα αποκαλείται *μαστάβ* (*Mastâw*) (*που μεταφράζεται ως γιαούρτι-νερό*) ή *Ντου* (*Dû*).
* Στην περσική γλώσσα αποκαλείται Ντουγκ (دوغ).

## Κατανάλωση

[μικρογραφία|359x359εσ|Μπουκάλι με ανθρακούχο ταν στο [Γερεβάν της Αρμενίας]]
### Τουρκία

Η παρασκευή του αριανιού είναι συνδεδεμένη με τον τούρκικο πολιτισμό. Η Τουρκία θεωρείται από τους μεγαλύτερους παραγωγούς αριανιού στο κόσμο .
Σύμφωνα με τον Νεβίν Χαλίτσι, το *αϊράνι* είναι ένα παραδοσιακό τούρκικο ποτό και καταναλωνόταν από νομάδες Τούρκους πριν το 1000 μ.Χ.. Σύμφωνα με τον Τσελαλεττίν Κοτσάκ και τον Γιάχια Κεμάλ Αβσάρ (Καθηγητές στην Μηχανική Τροφίμων στο Πανεπιστήμιο Μουσταφά Κεμάλ), το *αϊράνι *αναπτύχθηκε για πρώτη φορά από τους Ουράνιους Τούρκους.

Στις αγροτικές περιοχές της Τουρκίας το αριάνι θεωρείται το κύριο ποτό που προσφέρεται στους επισκέπτες. Συνήθως το αριάνι σερβίρεται κρύο και είναι κοινό συμπλήρωμα στο φαγητό, ιδιαίτερα σε ψητό κρέας, γλυκά ή πιλάφι.
### Περσία
Το Αριάνι, γνωστό ως  **ντόογκ** στα περσικά ήταν δημοφιλές ποτό που καταναλωνόταν στην αρχαία Περσία (το σημερινό Ιράν).  το όνομά του ποτού προέρχεται από την αντίστοιχη λέξη για το άρμεγμα, την *ντοοσιντάν*.

## Παραπομπές

Κατηγορία:Ροφήματα
Κατηγορία:Γαλακτοκομικά προϊόντα
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Ζυμωμένα τρόφιμα
Κατηγορία:Ξινά τρόφιμα
Κρατικοποίηση

Η **εθνικοποίηση** (αγγλικά: *nationalisation*) ή **κρατικοποίηση** είναι η διαδικασία ανάληψης από το κράτος της κυριότητας (μονοπωλιακής) διαφόρων μεγάλων ιδιωτικών επιχειρήσεων στρατηγικού ή εθνικού χαρακτήρα. Αυτό βασίζεται στη λογική της προστασίας των πολιτών από κερδοσκοπίες και της αποδυνάμωσης ιδιωτικών συμφερόντων, της ανάγκης διάθεσης μεγάλων κεφαλαίων για τη λειτουργία αυτών των επιχειρήσεων. Υπάρχει όμως και η αντίθετη λογική του σπάταλου και αντιοικονομικού και τελικά αντικοινωνικού κράτους.

Η κοινωνικοποίηση των μέσων παραγωγής, όπως διατυπώνεται και αναπτύσσεται από την μαρξιστική θεωρία και το σοσιαλισμό, μερικές φορές συγχέεται με την εθνικοποίηση.

Τα αγαθά ή οι υπηρεσίες που προσφέρουν αυτές οι επιχειρήσεις θεωρούνται δημόσια ή συλλογικά ή κοινωνικά αγαθά-υπηρεσίες (ηλεκτρισμός, μεταφορές, ύδρευση κτλ.) Οι διοικήσεις αυτών των επιχειρήσεων ορίζονται από την εκάστοτε κυβέρνηση και η εισοδηματική - τιμολογιακή τους πολιτική καθορίζεται από το κράτος. Σε περίπτωση, όμως, ύπαρξης ελλειμμάτων επιχορηγούνται από το κράτος.

Οι κρατικοποιήσεις ευδοκιμούν κάτω από τα συστήματα του «υπαρκτού σοσιαλισμού». Μετά όμως από την δικτατορική κατάρρευση αυτών των συστημάτων έως και σήμερα, η διεθνής πρακτικά τάση είναι υπέρ των αποκρατικοποιήσεων.

## Πηγές

* Αγαπητός, Γεώργιος. «Εγχειρίδιο των βασικών οικονομικών εννοιών», Ιδιωτική Έκδοση, 2η Έκδοση, Αθήνα 2004. ISBN 960-91648-2-X

Κατηγορία:Δημόσια οικονομικά
Κρητικό Ζήτημα

Με τον όρο **Κρητικό Ζήτημα** αναφέρονταν όλα τα γεγονότα που αφορούσαν την Κρήτη και τον αγώνα της για την απελευθέρωση και ανεξαρτητοποίηση από την Οθωμανική Αυτοκρατορία από το 1830 μέχρι το 1913.

Στην ιστορία της Ευρώπης και ειδικότερα της διπλωματικής ιστορίας της, το λεγόμενο Κρητικό Ζήτημα απετέλεσε μέρος του γενικότερου Ανατολικού Ζητήματος, το οποίο πρωτοεμφανίσθηκε ως ιδιαίτερο πρόβλημα αμέσως μετά την Ελληνική Επανάσταση του 1821, δηλαδή περί το 1830, όταν και προσδιορίστηκαν τα σύνορα της Ελληνικής Πολιτείας και μετέπειτα νεοπαγούς Βασιλείου της Ελλάδος χωρίς να συμπεριλαμβάνουν τη μεγαλόνησο της Κρήτης, παρά τη συμμετοχή της στους αγώνες αλλά και τις θυσίες που είχε υποστεί κατά τον μεγάλο ξεσηκωμό.

Έτσι στην έννοια του όρου Κρητικό Ζήτημα περιλαμβάνονται όλα τα γεγονότα που συνέβησαν και αφορούσαν τον κρητικό λαό, από την παραπάνω χρονολογία μέχρι την προσάρτηση - Ένωση της Κρήτης με την Ελλάδα. Στα γεγονότα αυτά περιλαμβάνονται στάσεις και επαναστάσεις, διεθνείς συνεννοήσεις και παρεμβάσεις, ακόμα και ένοπλες εκ μέρους των Μεγάλων Δυνάμεων αλλά και στρατιωτικές επεμβάσεις που έφθασαν και σε πολεμική σύγκρουση μεταξύ Ελλάδας και Οθωμανικής Αυτοκρατορίας, η οποία όμως και κατέληξε στη δημιουργία ημιαυτόνομης πολιτείας, της επιλεγόμενης Κρητικής Πολιτείας το 1896, με την ευνοϊκή κατάληξη την ενσωμάτωση της Κρήτης στην Ελλάδα, στη λήξη του Α΄ Βαλκανικού Πολέμου. Το Μάιο του 1913, η Κρήτη παραχωρήθηκε στην Ελλάδα με τη Συνθήκη του Λονδίνου. Η ένωση επισημοποιήθηκε με τελετή στο φρούριο Φιρκά των Χανίων την 1η Δεκεμβρίου εκείνου του έτους , με την παρουσία του πρωθυπουργού της Ελλάδας Ελευθερίου Βενιζέλου και του Βασιλιά της Ελλάδας Κωνσταντίνου. Η ελληνική σημαία υψώθηκε στο ιστορικό φρούριο του Φιρκά και, στην θέση όπου άλλοτε κυμάτιζε η τουρκική σημαία, στήθηκε μαρμάρινη επιγραφή, που έγραφε: "Τουρκοκρατία εν Κρήτη 1669-1913 Ήτοι, 267 έτη 7 μήνες, 7 ημέραι , έτη αγωνίας".

Σημειώνεται ότι η ιστορία του Κρητικού Ζητήματος με τις διάφορες κατά καιρούς προσπάθειες επίλυσής του αποτελεί σπουδαίο κεφάλαιο της διπλωματικής ιστορίας καθώς και στη καθιέρωση πολλών θεμάτων που αποτέλεσαν βασικά σημεία εξέλιξης του Διεθνούς Δικαίου.

Κατηγορία:Ανατολικό Ζήτημα
Κατηγορία:Ευρωπαϊκή ιστορία
Κατηγορία:Διπλωματία
Κατηγορία:Ιστορία της Οθωμανικής Αυτοκρατορίας
Κατηγορία:Οθωμανική Κρήτη